Vyhodnotenie medzirezortného pripomienkového  konania

P. č.	Subjekt	Obsah pripomienky	Riešenie pripomienky	
1.	Ministerstvo hospodárstva SR	Bez pripomienok.	Vzal na vedomie.	
2. 	Ministerstvo práce, sociálnych vecí a rodiny SR	Bez pripomienok.	Vzal na vedomie.	
3.	Ministerstvo vnútra SR	Na strane 4 vypustiť zákon o Policajnom zbore.
Dôvod: Návrh novely zákona o Policajnom zbore predložilo Ministerstvo vnútra SR na rokovanie vlády SR 18. 7. 2001.	Akceptované.	
		Na strane 5 uviesť namiesto zákona o ochranných zboroch správny názov „Zákon o Hasičskom a záchrannom zbore“.
Dôvod: Zákon bol schválený v Národnej rade SR 2. 7. 2001 s účinnosťou od 1. 4. 2002.	Akceptované.	

	Na strane 5 a 6 upraviť text v znení, že dokumenty „Vojenská doktrína ozbrojených síl“ a „Koncepcia mobilizačného rozvinovania ozbrojených síl“ pripraví Ministerstvo obrany SR v súčinnosti s ostatnými ústrednými orgánmi štátnej správy SR. Vypustiť z textu skratky MV SR a MDPT SR.
Dôvod: Ministerstvo vnútra SR a Ministerstvo dopravy, pôšt a telekomunikácií sú medzi „ostatnými ústrednými orgánmi štátnej správy“. Okrem toho, schválením materiálu „Jednotné riadenie ozbrojených síl Ministerstvom obrany SR a návrh zabezpečenia úloh, ktoré v súčasnosti plnia vojská ministerstva vnútra a Železničné vojsko“ a jeho realizáciou sa postavenie a pôsobnosť oboch ministerstiev           vo vzťahu k Vojskám MV SR a Železničnému vojsku a teda aj vo vzťahu k príprave uvedených strategických a koncepčných dokumentov zásadne mení.	Akceptované.	
		Na strane 6 v texte posledného riadku doplniť za slovo „obranného“ chýbajúce slovo „plánovania“.	Akceptované.	
		Termín splnenia úlohy B.1 v návrhu uznesenia vlády posunúť na koniec roka 2002.
Dôvod: Druhá etapa realizácie  Obrannej stratégie SR sa má ukončiť do konca roku 2002.	Akceptované.	
4.	Štatistický úrad SR	Do poznámky Koncepcie reformy systému obrany SR doplniť „Dokument pripraviť v náväznosti na Ústavný zákon            o bezpečnosti Slovenskej republiky“ a potom uviesť nasledujúce nadväzujúce materiály.
Dôvod: Potreba využiť definovanie výnimočného stavu, vojnového stavu a času vojny  z tohto zákona.	Akceptované.	
		Do poznámky Plán rozvoja systému obrany štátu doplniť  „Koncepciu bezpečnostného systému SR“.
Dôvod: Vzájomné vzťahy a povinnosti subjektov obranného plánovania, ktoré sa predpokladá definovať v tejto koncepcii.	Akceptované.	
		Do druhej etapy, oblasť prípravy a realizácie strategických  a koncepčných dokumentov doplniť vypracovanie „Koncepcie informačného zabezpečenia krízového manažmentu štátu“ pod gesciou Ministerstva hospodárstva SR v súčinnosti so Štatistickým úradom a ostatnými ministerstvami a ústrednými orgánmi štátnej správy. Z pohľadu obrannej stratégie v dokumente riešiť predovšetkým vytvorenie centrálnej bázy dát disponibilných zdrojov a kapacít infraštruktúry SR.	Vzal na vedomie.
Na základe konzultácie  MH SR nebude garantom navrhovanej koncepcie. Okrem toho termín v roku 2002 sa javí ako nereálny.
Štatistickému úradu odporučené iniciovať spracovanie uvedenej koncepcie pod jeho gesciou.	
5.	Ministerstvo pre správu a privatizáciu národného majetku SR	Bez pripomienok.                                               	Vzal na vedomie.	
6.	Ministerstvo kultúry SR	Bez pripomienok	Vzal na vedomie.	
7.	Ministerstvo dopravy, pôšt a telekomunikácií SR	V návrhu uznesenia je termín  realizácie úlohy B.1 marec 2002 nereálny.
Dôvod: Druhá etapa trvá do konca roka 2002.	Akceptované.	
		V predkladacej správe v druhej vete tretieho odstavca je uvedené, že u dokumentov je okrem obsahu a gestora aj presný časový horizont plnenia a vzájomná obsahová a časová previazanosť. To však v dokumente chýba	Akceptované. V predkladacej správe je vysvetlený dôvod stanovenia časového horizontu 2001-2002.	
		V predkladacej správe, 4. odstavec je uvedené, že v návrhu sú „len rozhodujúce úlohy, kľúčové dokumenty a právne normy“, ktoré sú nevyhnutné pre zabezpečenie obrany štátu v nových podmienkach s dôrazom na realizáciu reformy systému obrany štátu a ozbrojených síl. Pritom:
-	v návrhu sú uvedené len dokumenty a právne normy (nie všetky „kľúčové dokumenty“ a vôbec nie sú uvedené rozhodujúce úlohy, napríklad z organizačnej oblasti realizácie Obrannej stratégie SR), ako boli v pôvodnom návrhu z 15. júna 2001,
-	nie je zrejmé, kde a kedy budú rozpracované ostatné základné úlohy a opatrenia a ďalšie dokumenty, ktoré je treba splniť a prijať na realizáciu Obrannej stratégie SR,
-	reforma ozbrojených síl je súčasťou reformy systému obrany štátu, preto nie je dôvod na navrhovanú štylizáciu textu.	Akceptované – odstavec 4 preformu-lovaný. Predkladacia správa vychádza z časového obdobia realizácie Programového vyhlásenia vlády SR z 19. 11. 1998.	
		Hlavné poslanie Obrannej stratégie SR v druhom odstavci úvodu je definované neúplne, doplniť podľa čl. 2 Obrannej stratégie	Akceptované.	
		V texte druhej vety 4.odstavca úvodu doplniť aj ostatné úrovne, nielen národnú  a  rezortnú tak, aby to bolo v súlade  

s odstavcom čl. 39 Obrannej stratégie SR, ale aj s odstavcom 13 tohto návrhu	Akceptované. Na základe konzultácie  s navrhovateľom  dané do súladu  s od-

stavcom 13 návrhu. 	
		Text prvej vety 5. odstavca úvodu upraviť takto:  „... je navrhnúť postup, ktorý zabezpečí ...“	Akceptované.	
		Text tretej vety 5. odstavca úvodu hovorí o realizácii rozhodujúcich úloh Obrannej stratégie SR do konca roka 2002, čo je nereálne a nie je to v súlade ani s úvodnou vetou tohto odstavca, kde sa hovorí, že poslaním návrhu je navrhnúť postup prípravy zásadných dokumentov- takýto výklad je zúžením úlohy vyplývajúcej z uznesenia vlády č. 201 (je potrebné ujasniť, čo vlastne uznesenie vlády SR uložilo).	Akceptované. Text vety upravený            v zmysle, že časový rámec počíta so splnením dokončenia prípravy strategických dokumentov, základných koncepčných materiálov a na ne nadväzujúcich právnych predpisov do konca roka 2002, t. j. do obdobia realizácie Programového vyhlásenia vlády SR                  z 19. 11. 1998. Text zároveň vytvára predpoklad pre realizáciu OS SR v ďalšom období ako súčasti budúceho Programového vyhlásenia vlády SR         v roku 2002.	
		V 7. odstavci realizácie obrannej stratégie je nereálne aby sa realizácia Obrannej stratégie uskutočnila v dvoch etapách do konca 2002. Môžeme hovoriť len o dvoch etapách dokončenia prípravy strategických dokumentov a základných koncepčných materiálov a na ne nadväzujúcich právnych predpisov, pričom vlastná realizácia úloh vyplývajúcich         z Obrannej stratégie ako reformy celého systému obrany je proces, ktorý zrejme presiahne horizont roku 2010.	Akceptované. Text je predefinovaný          z hľadiska naplnenia Programového vyhlásenia vlády SR z 19. 11. 1998 ako dve etapy dokončenia prípravy strategických dokumentov a základných koncepčných materiálov ... podľa definície navrhovateľa.	
		Text 8. odstavca upraviť nasledovne „...a Obrannú stratégiu SR tretí strategický dokument - Vojenskú stratégiu Slovenskej republiky a základné koncepčné dokumenty v oblasti bezpečnosti a obrany a na ne nadväzujúce právne predpisy, ktoré vytvoria...“	Akceptované.	
		V bode a) 8. odstavca ako prvý dokument zadefinovať dokončenie prípravy a schválenia Vojenskej stratégie SR (presunúť zo strany 3)	Akceptované.	

		Obsah koncepcie bezpečnostného systému SR spresniť na základe rokovania medzirezortnej pracovnej skupiny na prípravu tohto dokumentu. Posledná odrážka je nereálna, pretože neexistuje jednotný systém a prístup k bezpečnostnému systému ani v štátoch NATO a EÚ, preto je ťažko hovoriť o kompatibilite systému, skôr by bolo vhodné hovoriť o kompatibilite vybraných hlavných spoločných prvkov systému, ak sú jednotné.	Akceptované.	
 		Posledná odrážka k obsahu NP PRENAME na str. 3 patrí skôr do obsahu dokumentu Ozbrojené sily SR - model 2010, resp. Dlhodobý plán štruktúry a rozvoja ozbrojených síl SR. Naviac znenie tejto odrážky odporúčame upraviť, pretože ide o reformu nie obrany, ale systému obrany a reforma ozbrojených síl je súčasťou reformy systému obrany.	Akceptované.	
 		V obsahu Vojenská stratégia SR vypustiť prvú odrážku, pretože definovanie vojenských ohrození SR je v Bezpečnostnej stratégii SR a v druhej odrážke doplniť zdroje obranného plánovania.	Akceptované. Na základe konzultácie  s navrhovateľom zmenené znenie odrážky na spresňovanie (špecifikáciu) vojenských ohrození, pretože Vojenská stratégia SR tieto ohrozenia špecifikuje a z nich vychádza.	
 		Obsah uvádzaný v texte tretej odrážky k dokumentu Koncepcia reformy systému obrany SR nie je v súlade s obsahom spracovaného návrhu MO SR č. p.: SEOP-649/103       z júla 2001	Akceptované.	
 		V názve dokumentu Ozbrojené sily - model 2010 doplniť „Slovenskej republiky“.	Akceptované.	
		V druhej odrážke obsahu Zákona o obrane SR upraviť text nasledovne „... štátnych orgánov, orgánov obcí a vyšších územných celkov, ozbrojených síl, ozbrojených bezpečnostných zborov a ďalších určených právnických ...“ a v názve dokumentu doplniť „Slovenskej republiky“. 
V tretej odrážke Zákona o ozbrojených silách doplniť „ ... a kontroly ...“	Akceptované.

Akceptované. Doplnené podľa čl. 44, ods. 2 Obrannej stratégie SR.	

		Do plánu prípravy obrannej infraštruktúry na strane 6 za podbod - konkretizácia postupu ... v NATO doplniť
a)	národná obranná infraštruktúra
b)	spoločná obranná infraštruktúra NATO
c)	riešiť systém financovania (premietnuť do obranného plánovania)	Akceptované.	

		Na strane 8 doplniť úlohy k novelizácii súčasne platných zákonov v oblasti bezpečnosti a obrany SR ako aj vypracovanie smerníc na uvádzanie štátu a ozbrojených síl do stupňov pohotovosti.	Akceptované. Doplnené úlohy k novelizácii súčasne platných zákonov	
		Text 10. odstavca upraviť nasledovne „Základným spôsobom kontroly...“	Akceptované.	

		V texte 11. odstavca namiesto „Rady obrany štátu“ napísať „Bezpečnostnej rady Slovenskej republiky“ .	Akceptované. Doplnené „Bezpečnost-nej rady SR“ za „Rady obrany štátu“. ROŠ bude do doby vzniku BR plniť svoju úlohu	

		Text siedmeho riadku 12. odstavca upraviť nasledovne „na prerokovanie členom Výboru NR SR pre obranu a bezpečnosť“.	Akceptované, doplnené „členom výboru NR SR pre obranu a bezpečnosť“ . Znenie „Národnej rade“ zostáva z hľadiska potreby, aby uvedený dokument „Správa o zabezpečení obrany“ bol prerokovaný v pléne Národnej rady SR.	

		Celkom k návrhu dokumentu u všetkých dokumentov              uviesť termín spracovania a predpokladaného schválenia vrátane návrhu, kto by mal dokument schvaľovať. 

Zosúladiť názvy uvádzaných dokumentov používaných základných pojmov, termíny spracovania a realizácie navrhovaných úloh a opatrení a s návrhom ostatných dokumentov v súčasnosti vypracovávaných v oblasti bezpečnosti a obrany, napr. Koncepciou bezpečnostného systému SR, Koncepciou reformy systému obrany SR, Integrovaného záchranného systému a odstrániť duplicitu v týchto dokumentoch.

Zákon o krízovom riadení štátu i Zákon o hospodárskej mobilizácii majú úzku prepojenosť so zákonmi o obrane SR, zákonom o ozbrojených silách, zákonom o brannej povinnosti a nie je jasné ako sa zabezpečí ich prepojenie  v 2. etape, pokiaľ budú schvaľované v prvej etape. Navrhujú zvážiť trvanie prvej etapy do konca roka 2002 a druhej etapy až do roku 2006 - 2010 v súvislosti s postupnou reformou ozbrojených síl a ich modernizáciou	Vzal na vedomie. Vzhľadom na skutočnosť, že predovšetkým termíny legislatívnych úloh na rok 2002 doposiaľ neboli upresnené, sú v dokumente dané iba časové horizonty.

Akceptované. Názvy dokumentov zosúladené na základe konzultácie s navrhovateľom.

Akceptované. Vzhľadom na sku-točnosť, že úlohy z legislatívneho plánu vlády SR na rok 2001 sú priebežne plnené, budú po schválení záväzné pre prípravu ďalších dokumnetov v roku 2002.	
8.	Správa štátnych hmotných rezerv SR	Na strane 2, bod 8 a) , Koncepcia bezpečnostného systému SR upraviť prvú vetu nasledovne: „Dokument pripraviť pod gesciou MZV SR v súčinnosti s MO SR, MV SR a ostatnými rezortmi zastúpenými v medzirezortnej pracovnej skupine P-3 „Krízový manažment“ NP PRENAME“.	Akceptované.	

		Na strane 5, bod 9a), Vojenská doktrína ozbrojených síl upraviť prvú vetu nasledovne: „Dokument pripraviť pod gesciou MO SR v súčinnosti s MV SR, MDPT SR, SŠHR SR a ostatnými. . .“.	Akceptované. Na základe pripomienky Ministerstva vnútra SR upravené „dokument pripraviť pod gesciou MO SR v súčinnosti s ostatnými ústrednými orgánmi štátnej správy“.	
		Na strane 6, bod 9a), Koncepcia mobilizačného rozvinovania ozbrojených síl upraviť prvú vetu nasledovne: „Dokument pripraviť pod gesciou MO SR v súčinnosti s MV SR, MDPT SR, SŠHR SR a ostatnými ústrednými orgánmi štátnej správy...“.	Akceptované.	

		Na strane 7, bod 9a), Koncepcia rozvoja štátnych hmotných rezerv, prvú vetu, ktorá znie: „Dokument pripraviť pod gesciou MH SR v súčinnosti so Správou štátnych hmotných rezerv SR a ostatnými...“ žiadam upraviť nasledovne: „Dokument pripraviť pod gesciou Správy štátnych hmotných rezerv SR súčinnosti s ostatnými ministerstvami a ústrednými orgánmi štátnej správy“.
Táto pripomienka je považovaná za zásadnú.
Dôvod: Štátne hmotné rezervy spravuje SŠHR SR v zmysle § 26 zák.č. 347/90 Zb. o organizácii ministerstiev a ostatných ústredných orgánov štátnej správy a zákona lex specialis č. 82/94 o štátnych hmotných rezervách v znení zákona č. 169/2001 a zákona č. 170/2001 o núdzových zásobách ropy a ropných výrobkov a o riešení stavu ropnej núdze.	Akceptované.	
		Na strane 7, bod 9a), Koncepcia eliminácie ohrozenia a zabezpečenie zdrojov, prvú vetu upraviť nasledovne: "Dokument pripraviť pod gesciou MV SR, MH SR, MF SR, MP SR, MŽP SR, SŠHR SR, Úradu jadrového dozoru v súčinnosti..." 	Akceptované.	

		Na strane 8, bod 9b), Zákon o hospodárskej mobilizácii upraviť ako „Zákon o hospodárskych opatreniach pre krízové stavy“.
Z toho vyplýva aj zmena obsahu zamýšľaného zámeru zákona, ktorý nadviaže na pripravovaný zákon o krízovom riadení štátu
Odôvodnenie: Zmena pojmu výstižnejšie definuje obsah zámeru zákona. Vyrieši aj takú zásadnú otázku ako ústup od systému založeného na zmluve o budúcej zmluve na systém založený na informačnej báze o všetkých dostupných zdrojoch a ich možnosť využitia na platforme prísnej a účelnej legislatívy založenej takýmto zákonom. Zmluvný systém bude uzavieraný len sporadicky.	Vzal na vedomie. Na základe konzultácie s Ministerstvom hospodárstva je názov tohto zákona schválený v legislatívnej rade vlády SR.	

		Na strane 8, bod 9b), Zákon o krízovom riadení štátu, prvú vetu upraviť nasledovne: „Právnu normu pripraviť pod gesciou MV SR a SŠHR v súčinnosti...“	Akceptované.	
9.	Sekcia obrany a bezpečnosti Úradu vlády SR	V bode B.2 uznesenia vlády SR vypustiťslovo „každoročne“ a toto slovo vsunúť za : „Termín : každoročne máj“ a rok 2002 bol vypustený z textu	Akceptované.	
		V Návrhu realizácie obrannej stratégie SR preformulovať        v bode 1. druhú vetu nasledovne: „Svojim obsahom a metodológiou vychádza z Bezpečnostnej stratégie SR, opiera sa o ciele, zásady a úlohy obrannej politiky SR a rozpracúva ju, predovšetkým v oblasti obrannej dimenzie bezpečnostnej politiky Slovenskej republiky“.	Akceptované.	

		V bode 11, Hodnotenie a kontrola realizácie Obrannej stratégie SR opraviť „...Plánu práce Rady obrany štátu...“ na „Plán rokovaní ROŠ“. 	Akceptované.	

		Účinnosť Ústavného zákona o bezpečnosti SR je navrhovaná od 1.júla 2002. Na základe uvedeného v časti 8b) - vytvorenie Bezpečnostnej rady SR, Výboru pre obranné plánovanie a Výboru pre civilné núdzové plánovanie preplánovať do druhej etapy, na druhý polrok 2002.	Akceptované. Bod upravený. Hovorí        o príprave Zákona o bezpečnosti SR,        v ktorom majú byť kodifikované kompetencie Bezpečnostnej rady SR.	

		Na strane 8, „Zákon o hospodárskej mobilizácii“ premenovať na „Zákon o hospodárskych opatreniach na časť krízy“.	Vzal na vedomie. Názov citovaného zákona schválený legislatívnou radou vlády SR. (Konzultované so spracovateľom - Ministerstvom hospodárstva SR.	
10.	Ministerstvo zahraničných vecí SR	Návrh uznesenia, bod A.1, Návrh realizácie.. (vynechať „dokument“ alebo názov dokumentu uviesť                           v úvodzovkách. Podobne upraviť aj B.1 ...vyplývajú z Návrhu realizácie a B.2 ...na rokovanie vlády Správu o stave zabezpečenia obrany SR, v ktorej sa bude vyhodnocovať aj plnenie úloh vyplývajúcich z Návrhu realizácie....	Akceptované .	
		Časť „Koncepcia bezpečnostného systému Slovenskej republiky“ (bod 8, písm. a) upraviť nasledovne: „Koncepciu pripraviť pod gesciou MZV SR v súčinnosti s MO SR, MV SR a MH SR“ s dôrazom na tieto aspekty:
-	analyzovanie súčasného stavu bezpečnostného systému SR,
-	stanovenie základných cieľov reformy bezpečnostného systému SR z hľadiska životných a dôležitých záujmov SR, zmeny vnútorného aj vonkajšieho bezpečnostného prostredia SR a tendencií vývoja v tomto smere a z hľadiska prípravy SR na vstup do NATO a dosiahnutia jeho kompatibility s obdobnými systémami štátov Aliancie,
-	definovanie funkcií, štruktúr, väzieb a opatrení bezpečnostného systému,
-	návrh opatrení v koncepčnej, legislatívnej a organizačnej oblasti.
	Akceptované.	
		V časti Aktualizovaný ročný národný program PRENAME na rok 2002 (bod 8, písm. a) vynechať slovo „aktualizovaný“
	Akceptované.	
		V časti "Koncepcia eliminácie nevojenských ohrození a zabezpečenie zdrojov na ich elimináciu“ (bod 9, písm. a) upraviť znenie na „Koncepcia monitorovania a vyhodnocovania nevojenských ohrození a zabezpečenie zdrojov na ich elimináciu“.	Akceptované.
	
		Zvážiť názov „Zákon o inej službe“ (bod 9, písm. b) ktorý je v tomto tvare nejasný a zavádzajúci. Podľa uvedenej špecifikácie navrhujeme napr. názov „Zákon o vykonávaní brannej povinnosti občanmi mimo ozbrojených síl“.	Akceptované . S využitím znenia Ústavy SR navrhnuté „Zákon o inej službe vykonávanej namiesto povinnej vojenskej služby“.	
11.	Ministerstvo pôdohospodárstva SR	V texte predkladacej správy v treťom odstavci je uvedené, že dokument má ambíciu odstrániť súčasné negatívne javy  v procese riadenia a koordinácie úloh zabezpečenia obrany štátu na národnej a medzinárodnej úrovni a v procese ich kontroly a vyhodnocovania. Avšak vo vlastnom dokumente, osobitne v bodoch 4, 5 a 6 sa uvedená citácia orientuje iba na vytváranie príslušných odborných legislatívnych dokumentov jednotlivými ministerstvami samostatne, alebo pod gesciou niektorého ministerstva s participáciou niekoľkých ministerstiev.
Na základe uvedeného odporúčame, aby bol ustanovený stály pracovný orgán, ktorý by koordinoval súčinnostné úlohy medzi MO SR, MV SR a ostatnými ústrednými orgánmi SR a plnil by funkciu koordinátora národných             a medzinárodných cvičení a ďalších súčinností ako aj plnením bodov 10, 11, 12 pripomienkovaného materiálu. Uvedenú funkciu by mohla plniť súčasná Sekcia obrany a bezpečnosti Úradu vlády SR (po kompetenčných, obsahových  a organizačných úpravách) alebo iný útvar zriadený pri            Úrade vlády SR. Pod gesciou tohto nadrezortného pracovného orgánu by sa pripravoval i Zákon o krízovom riadení, Krízové scénáre nevojenských ohrození a Koncepcia eliminácie nevojenských ohrození a zabezpečenie zdrojov na ich elimináciu	Akceptované. Takýmto orgánom bude Bezpečnostná rada SR, alebo niektorý z jej orgánov.	
12.	Ministerstvo životného prostredia SR	Bez pripomienok.	Vzal na vedomie.	
13.	Ministerstvo spravodlivosti SR	Nevyjadril sa.	Vzal na vedomie.	
14.	Ministerstvo výstavby a regionálneho rozvoja SR	
Bez pripomienok	Vzal na vedomie.	
15.	Protimonopolný úrad SR	Bez pripomienok	Vzal na vedomie.	
16.	Úrad geodézie, kartografie 
a katastra SR	Bez pripomienok.	Vzal na vedomie.	
17. 	Úrad jadrového dozoru SR	Bez pripomienok	Vzal na vedomie.	
18.	Úrad priemyselného vlastníctva SR	Bez pripomienok.	Vzal na vedomie.	
19.	Najvyšší súd SR	Bez pripomienok.	Vzal na vedomie.	
20.	Generálna prokuratúra SR	Bez pripomienok.	Vzal na vedomie.	
21.	Najvyšší kontrolný úrad SR	Bez pripomienok.	Vzal na vedomie.	
22.	Národná banka Slovenska	Bez pripomienok.	Vzal na vedomie.	
23.	Vojenská kancelária prezidenta Slovenskej republiky	Odporúča v 2. etape vypracovanie Zákona o zdravotnom zabezpečení príslušníkov ozbrojených síl.
Zákon vypracovať pod gesciou Ministerstva obrany SR            v súčinnosti s Ministerstvom zdravotníctva SR.
V zákone upraviť výkon zdravotnej starostlivosti o príslušníkov ozbrojených síl (po predpokladanom zrušení vojenských nemocníc a zdravotníckych zariadení), určiť subjekty, ktoré budú túto starostlivosť vykonávať, upraviť špeciálnu zdravotnú prípravu príslušníkov ozbrojených síl.	Vzal na vedomie. Na základe konzultácie so Štábom vojenského zdravotníctva sa s návrhom uvedeného zákona počíta najskôr v roku 2003.	
24.	Ministerstvo zdravotníctva SR	Bez pripomienok.	Vzal na vedomie.	
25.	Ministerstvo školstva SR
	Bez pripomienok.	Vzal na vedomie.	
26.	Ministerstvo financií SR	Chýba kvantifikácia finančných nákladov uvedená v predkladacej správe ako príloha č. IV.

	Vzal na vedomie. Pripravený Návrh realizácie Obrannej stratégie SR nevyžaduje finančné náklady vzhľadom na skutočnosť, že ide o prípravu dokumentov a právnych noriem. V dôvodo-vej správe je uvedené, že kvantifikácia finančných nákladov bude vykonávaná gestormi až v príprave jednotlivých realizačných dokumentov. Nie všetky realizačné dokumenty budú vyžadovať finančné náklady.